6 снежня 2012 года ў 17.00 у Мінскай абласной бібліятэцы імя А.С. Пушкіна (вул. Гікалы, 4) адбудзецца адкрыццё мастацкай выставы “Беларусь на раздарожжы 1812 года”. Творы беларускіх мастакоў, прысвечаныя ваенным падзеям і іх удзельнікам, прадстаўляюць сабой эмацыйную рэфлексію на тэму чалавечых якасцяў і стасункаў у кантэксце ваеннага ліхалецця. Гэта своеасаблівы погляд “знутры” на вайну, што прынесла вынішчэнне беларускаму боку, але з’яўлялася спробай “перастварыць” мапу Еўропы.